laion/Wikipedia-Exotic huggingface dataset:
দাইকো সুগিওকা

দাইকো সুগিওকা (জাপানি: 杉岡 大暉, ইংরেজি: Daiki Sugioka; জন্ম: ৮ সেপ্টেম্বর ১৯৯৮) হলেন একজন জাপানি পেশাদার ফুটবল খেলোয়াড়। তিনি বর্তমানে জাপানের পেশাদার ফুটবল লিগের শীর্ষ স্তর জে১ লিগের ক্লাব শোনান বেলমারে এবং জাপান জাতীয় দলের হয়ে রক্ষণভাগের খেলোয়াড় হিসেবে খেলেন। তিনি মূলত বাম পার্শ্বীয় রক্ষণভাগের খেলোয়াড় হিসেবে খেললেও মাঝেমধ্যে কেন্দ্রীয় রক্ষণভাগের খেলোয়াড় এবং বাম পার্শ্বীয় মধ্যমাঠের খেলোয়াড় হিসেবে খেলেন। ২০১৭ সালে, সুগিওকা জাপান অনূর্ধ্ব-২০ দলের হয়ে জাপানের বয়সভিত্তিক পর্যায়ে অভিষেক করেছিলেন। প্রায় ২ বছর যাবত জাপানের বয়সভিত্তিক দলের হয়ে খেলার পর, তিনি ২০১৯ সালে জাপানের হয়ে আন্তর্জাতিক পর্যায়ে অভিষেক করেছেন; জাপানের জার্সি গায়ে তিনি এপর্যন্ত ৩ ম্যাচে অংশগ্রহণ করেছেন। দাইকো সুগিওকা ১৯৯৮ সালের ৮ই সেপ্টেম্বর তারিখে জাপানের আদাচিতে জন্মগ্রহণ করেছেন এবং সেখানেই তার শৈশব অতিবাহিত করেছেন। সুগিওকা জাপান অনূর্ধ্ব-২০, জাপান অনূর্ধ্ব-২১ এবং জাপান অনূর্ধ্ব-২৩ দলের হয়ে খেলার মাধ্যমে জাপানের প্রতিনিধিত্ব করেছেন। জাপানের বয়সভিত্তিক দলের হয়ে তিনি প্রায় ২ বছরে ১২ ম্যাচে অংশগ্রহণ করেছেন। ২০১৯ সালের ১৭ই জুন তারিখে, ২০ বছর, ৯ মাস ও ৯ দিন বয়সে, বাম পায়ে ফুটবল খেলায় পারদর্শী সুগিওকা চিলির বিরুদ্ধে অনুষ্ঠিত ২০১৯ কোপা আমেরিকার ম্যাচে অংশগ্রহণ করার মাধ্যমে আন্তর্জাতিক ফুটবলে জাপানের হয়ে অভিষেক করেছেন। তিনি উক্ত ম্যাচের মূল একাদশে অন্তর্ভুক্ত ছিলেন; ম্যাচে তিনি ২ নম্বর জার্সি পরিধান করে বাম পার্শ্বীয় রক্ষণভাগের খেলোয়াড় হিসেবে খেলেছিলেন। ম্যাচটি চিলি ৪–০ গোলের ব্যবধানে জয়লাভ করেছিল। জাপানের হয়ে অভিষেকের বছরে সুগিওকা সর্বমোট ৩ ম্যাচে অংশগ্রহণ করেছেন। ৯ এপ্রিল ২০২২ পর্যন্ত হালনাগাদকৃত। "Japan - Shonan Bellmare - Results, fixtures, squad, statistics, photos, videos and news"। Soccerway। ২০১২-০৮-২৯। সংগ্রহের তারিখ ২০২২-০৪-০৯। উদ্ধৃতি টেমপ্লেট ইংরেজি প্যারামিটার ব্যবহার করেছে (link) "Japan vs. Chile - 18 June 2019"। Soccerway। ২০১৯-০৬-১৮। সংগ্রহের তারিখ ২০২২-০৪-০৯। উদ্ধৃতি টেমপ্লেট ইংরেজি প্যারামিটার ব্যবহার করেছে (link) "Japan - Chile 0:4 (Copa América 2019 Brazil, Group C)"। worldfootball.net। ২০১৯-০৬-১৮। সংগ্রহের তারিখ ২০২২-০৪-০৯। উদ্ধৃতি টেমপ্লেট ইংরেজি প্যারামিটার ব্যবহার করেছে (link) "Japan - Chile, Jun 18, 2019 - Copa América 2019 - Match sheet"। Transfermarkt। ২০১৯-০৬-১৮। সংগ্রহের তারিখ ২০২২-০৪-০৯। উদ্ধৃতি টেমপ্লেট ইংরেজি প্যারামিটার ব্যবহার করেছে (link) Strack-Zimmermann, Benjamin (২০১৯-০৬-১৭)। "Japan vs. Chile"। National Football Teams। সংগ্রহের তারিখ ২০২২-০৪-০৯। উদ্ধৃতি টেমপ্লেট ইংরেজি প্যারামিটার ব্যবহার করেছে (link) দাইকো সুগিওকা – ফিফা প্রতিযোগিতার রেকর্ড (ইংরেজি) জে. লিগে দাইকো সুগিওকা (জাপানি) সকারওয়েতে দাইকো সুগিওকা (ইংরেজি) ট্রান্সফারমার্কেটে দাইকো সুগিওকা (ইংরেজি) ওয়ার্ল্ডফুটবল.নেটে দাইকো সুগিওকা (ইংরেজি) ইএসপিএন এফসিতে দাইকো সুগিওকা (ইংরেজি) ন্যাশনাল-ফুটবল-টিমস.কমে দাইকো সুগিওকা (ইংরেজি)
কোকি মাচিদা

কোকি মাচিদা (জাপানি: 町田浩樹, ইংরেজি: Koki Machida; জন্ম: ২৫ আগস্ট ১৯৯৭) হলেন একজন জাপানি পেশাদার ফুটবল খেলোয়াড়। তিনি বর্তমানে বেলজিয়ামের পেশাদার ফুটবল লিগের শীর্ষ স্তর বেলজীয় প্রথম বিভাগ এ ক্লাব সেঁ-জিলের হয়ে রক্ষণভাগের খেলোয়াড় হিসেবে খেলেন। তিনি মূলত কেন্দ্রীয় রক্ষণভাগের খেলোয়াড় হিসেবে খেলেন। ২০২১ সালে, মাচিদা জাপান অনূর্ধ্ব-২৩ দলের হয়ে জাপানের বয়সভিত্তিক পর্যায়ে অভিষেক করেছিলেন। কোকি মাচিদা ১৯৯৭ সালের ২৫শে আগস্ট তারিখে জাপানের ইবারাকি প্রশাসনিক অঞ্চলে জন্মগ্রহণ করেছেন এবং সেখানেই তার শৈশব অতিবাহিত করেছেন। মাচিদা জাপান অনূর্ধ্ব-২৩ দলের হয়ে খেলার মাধ্যমে জাপানের প্রতিনিধিত্ব করেছেন। জাপানের বয়সভিত্তিক দলের হয়ে তিনি প্রায় ১ বছরে ২ ম্যাচে অংশগ্রহণ করেছেন। "Belgium - Royale Union Saint-Gilloise - Results, fixtures, squad, statistics, photos, videos and news"। Soccerway। ২০১২-০৮-২৯। সংগ্রহের তারিখ ২০২২-০৪-০৯। উদ্ধৃতি টেমপ্লেট ইংরেজি প্যারামিটার ব্যবহার করেছে (link) জে. লিগে কোকি মাচিদা (জাপানি) সকারওয়েতে কোকি মাচিদা (ইংরেজি) সকারবেসে কোকি মাচিদা (ইংরেজি) ট্রান্সফারমার্কেটে কোকি মাচিদা (ইংরেজি) ওয়ার্ল্ডফুটবল.নেটে কোকি মাচিদা (ইংরেজি) ইএসপিএন এফসিতে কোকি মাচিদা (ইংরেজি)
মদিনা হারাম পিয়াজ্জা

মদিনা হারাম পিয়াজ্জার ছাতা বা মসজিদে নববির ছাতা হলো সৌদি আরবের মদিনার মসজিদে নববির প্রাঙ্গণে স্থাপিত এক ধরনের রূপান্তরযোগ্য ছাতা। চতুষ্কোণাকৃতির ছাতাগুলো সম্প্রসারিত অবস্থায় প্রায় ১,৪৩,০০০ বর্গমিটার আয়তনে ছায়া প্রদান করে। নামাজকালীন মুসল্লিদের সরাসরি সূর্যের তাপ থেকে বাঁচাতে ও বৃষ্টির সময় পানির ফোঁটা ও মেঝের পিচ্ছিলতা রোধে ছাতাগুলো স্থাপনা করা হয়। মসজিদে নববিতে মোট ২৫০টি ছাতা রয়েছে। বিশ্বব্যাপী বেশ কয়েকটি মসজিদ-প্রাঙ্গণে অনুরূপ ছাতা বসানো হয়েছে। মসজিদ চত্বরে ছাতা বসানোর প্রকল্পটি মূলত বাদশাহ আবদুল্লাহ বিন আবদুল আজিজের নির্দেশে চালু করা হয়। প্রকল্পটি খাদেমুল হারামাইন শরিফাইনের তত্ত্বাবধানে ছিল। মূল মসজিদের পিলারগুলোর সাথে একই রেখা বরাবর ১৮২টি ছাতা বসানো হয়। ২০১০ সালের আগস্ট মাসে প্রকল্পটি সম্পন্ন হয়। পরবর্তীতে পূর্বদিকে আরও ৬৮টি ছাতা যুক্ত হয়ে মোট ২৫০টি পূর্ণ হয়। সম্পূর্ণ প্রকল্পে মোট ৪.৭ বিলিয়ন রিয়াল খরচ হয়। প্রকল্পের অবকাঠামোগত পরিকল্পনার জন্য সৌদি বিনলাদেন গ্রুপের সাথে জার্মান স্থাপত্য প্রতিষ্ঠান এসএল রাশ চুক্তিবদ্ধ হয়। স্থপতি মাহমুদ বোডো রাশের নেতৃত্বাধীন কোম্পানিটি মধ্যপ্রাচ্যের বেশ কিছু স্থাপত্যপ্রকল্প সম্পন্ন করেছিল। প্রকল্পের শুরু থেকেই পলিটেট্রাফ্লুরোইথিলিন (পিটিএফই) বা টেফলন পলিমার শিটের দরকার পড়ে। অন্যান্য পলিমার টেফলনের মতো অতিবেগুনি রশ্মি থেকে সুরক্ষা দিতে পারে না। এই পলিমার উচ্চশক্তি ও বায়ুশক্তির প্রতি নমনীয়, রঙ স্থায়ী, অগ্নিপ্রতিরোধক এবং সুবিধাজনক আলো প্রবেশযোগ্য। এসইএফআর আর্কিটেকচার প্রকল্পের জন্য বিশেষায়িত সাদা রঙের টেফলন পলিমার তৈরি করে। আলোর তীব্রতা বিবেচনায় এর রঙ সাদা রাখা হয়। আলোর উচ্চ প্রবেশ্যতার জন্য ছাতার নিচে চোখ ধাঁধানোর সম্ভাবনা এড়াতে বালুকাময় নকশা করা হয়। পাশাপাশি ছাতার নিচে নীল টেফলন পলিমারের ফিতা দিয়ে প্রাচ্য ধাঁচের নকশা উৎকীর্ণ করা হয়েছে। কায়রোর আল হুসেইন মসজিদের ছায়া প্রদানকারী ছাতা ফ্যান ভল্টিং অনিং পরোক্ষ শীতলায়ন কুচেহ Medina Haram Piazza Shading Umbrellas. ওয়েব্যাক মেশিনে আর্কাইভকৃত ১ মার্চ ২০২০ তারিখে Premier Composite Technologies. Retrieved November 14, 2017 جريدة الشرق الأوسط شؤون المسجد النبوي الشريف تعلن اكتمال مشروع المظلات العملاقة صحيفة عكاظ ওয়েব্যাক মেশিনে আর্কাইভকৃত ২০১৬-০৩-০৫ তারিখে إطلاق خادم الحرمين أكبر توسعة للمسجد النبوي يجسد اهتمامه براحة الزوار افاق بيئية ওয়েব্যাক মেশিনে আর্কাইভকৃত ১৫ নভেম্বর ২০১৭ তারিখে مظلات عملاقة تظلل الحجّـاج في المسجد النبوي Medina Haram Piazza. Architect Magazine. Retrieved November 14, 2017
নাওকি সুতো

নাওকি সুতো (জাপানি: 須藤 直輝, ইংরেজি: Naoki Suto; জন্ম: ১ অক্টোবর ২০০২) হলেন একজন জাপানি পেশাদার ফুটবল খেলোয়াড়। তিনি বর্তমানে জাপানের পেশাদার ফুটবল লিগের দ্বিতীয় স্তর জে২ লিগের ক্লাব সভাইগেন কানাজাওয়ার হয়ে মধ্যমাঠের খেলোয়াড় হিসেবে খেলেন। তিনি মূলত বাম পার্শ্বীয় মধ্যমাঠের খেলোয়াড় হিসেবে খেললেও মাঝেমধ্যে ডান পার্শ্বীয় মধ্যমাঠের খেলোয়াড় এবং আক্রমণাত্মক মধ্যমাঠের খেলোয়াড় হিসেবে খেলেন। নাওকি সুতো ২০০২ সালের ১লা অক্টোবর তারিখে জাপানের সাইতামা প্রশাসনিক অঞ্চলে জন্মগ্রহণ করেছেন এবং সেখানেই তার শৈশব অতিবাহিত করেছেন। "Japan - Ishikawa FC Zweigen Kanazawa - Results, fixtures, squad, statistics, photos, videos and news"। Soccerway। ২০১২-০৮-২৯। সংগ্রহের তারিখ ২০২২-০৪-০৯। উদ্ধৃতি টেমপ্লেট ইংরেজি প্যারামিটার ব্যবহার করেছে (link) জে. লিগে নাওকি সুতো (জাপানি) সকারওয়েতে নাওকি সুতো (ইংরেজি) সকারবেসে নাওকি সুতো (ইংরেজি) ট্রান্সফারমার্কেটে নাওকি সুতো (ইংরেজি) ওয়ার্ল্ডফুটবল.নেটে নাওকি সুতো (ইংরেজি) ইএসপিএন এফসিতে নাওকি সুতো (ইংরেজি)
ইউতি কাকিতা

ইউতি কাকিতা (জাপানি: 垣田 裕暉, ইংরেজি: Yuki Kakita; জন্ম: ১৪ জুলাই ১৯৯৭) হলেন একজন জাপানি পেশাদার ফুটবল খেলোয়াড়। তিনি বর্তমানে জাপানের পেশাদার ফুটবল লিগের শীর্ষ স্তর জে১ লিগের ক্লাব সাগান তোসুর হয়ে আক্রমণভাগের খেলোয়াড় হিসেবে খেলেন। তিনি মূলত কেন্দ্রীয় আক্রমণভাগের খেলোয়াড় হিসেবে খেলেন। ২০১৬ সালে, কাকিতা জাপান অনূর্ধ্ব-১৯ দলের হয়ে জাপানের বয়সভিত্তিক পর্যায়ে অভিষেক করেছিলেন। ইউতি কাকিতা ১৯৯৭ সালের ১৪ই জুলাই তারিখে জাপানের গুন্‌মা প্রশাসনিক অঞ্চলে জন্মগ্রহণ করেছেন এবং সেখানেই তার শৈশব অতিবাহিত করেছেন। কাকিতা জাপান অনূর্ধ্ব-১৯ দলের হয়ে খেলার মাধ্যমে জাপানের প্রতিনিধিত্ব করেছেন। জাপানের বয়সভিত্তিক দলের হয়ে তিনি মাত্র ১ ম্যাচে অংশগ্রহণ করেছেন। "トップチーム選手 – サガン鳥栖 [公式] オフィシャルサイト" [খেলোয়াড় – সাগান তোসু]। sagan-tosu.net (জাপানি ভাষায়)। তোসু, সাগা প্রশাসনিক অঞ্চল, জাপান: সাগান তোসু। ৩ মে ২০২২। ৩ মে ২০২২ তারিখে মূল থেকে আর্কাইভ করা। সংগ্রহের তারিখ ৩ মে ২০২২।  "Sagan Tosu – J.LEAGUE" [সাগান তোসু – জে. লিগ]। jleague.co (ইংরেজি ভাষায়)। জাপান: জে লিগ। ৩ মে ২০২২। ৩ মে ২০২২ তারিখে মূল থেকে আর্কাইভ করা। সংগ্রহের তারিখ ৩ মে ২০২২।  "South Korea U19 - Japan U19, May 22, 2016 - International Friendlies - Match sheet"। Transfermarkt। ২০১৬-০৫-২২। সংগ্রহের তারিখ ২০২২-০৪-০৯। উদ্ধৃতি টেমপ্লেট ইংরেজি প্যারামিটার ব্যবহার করেছে (link) জে. লিগে ইউতি কাকিতা (জাপানি) সকারওয়েতে ইউতি কাকিতা (ইংরেজি) ট্রান্সফারমার্কেটে ইউতি কাকিতা (ইংরেজি) ওয়ার্ল্ডফুটবল.নেটে ইউতি কাকিতা (ইংরেজি) ইএসপিএন এফসিতে ইউতি কাকিতা (ইংরেজি)
প্রাণপীর বাদশার সমাধি

প্রাণপীর বাদশাহর সমাধি (হিন্দি: बाबा प्राणपिर बादशाह) হলো ভারতের হরিয়ানা রাজ্যের হিসার শহরের মহাবীর স্টেডিয়ামের পাশে অবস্থিত শ্বেত উপাদানে তৈরি চতুর্দশ শতাব্দীর একটি সমাধিস্তম্ভ। সমাধিটি হিসারের মহাবীর স্টেডিয়ামের কাছাকাছি পঞ্চায়েত ভবনের পাশে হিসার সরকারি কলেজ মাঠের অভ্যন্তরে অবস্থিত। স্থাপনাটি শের বাহলোল বা ডানা শেরের আধ্যাত্মিক শিক্ষক বাবা প্রাণপীর বাদশাহর সমাধি। শের বাহলোলও একজন আধ্যাত্মিক সাধক ছিলেন, যিনি গিয়াসউদ্দিন তুঘলক শাহকে (আনু. ১৩২০–২৫ খ্রিষ্টাব্দ) দিল্লি সুলতান বলে ভবিষ্যদ্বাণী করেছিলেন। সৌধটি একটি উত্থিত মঞ্চের উপর নির্মিত হয়েছে। নির্দিষ্ট উচ্চতা পর্যন্ত মসৃণ কঙ্কর পাথরের ব্লক দিয়ে নির্মাণের পর সৌধের চূড়ার অংশটি লখৌড়ি ইট দিয়ে নির্মাণ করা হয়েছে। ভেতরে প্রবেশের জন্য সৌধের চারদিকে খিলানাকৃতির দরজা রয়েছে। শীর্ষের গম্বুজ একটি অষ্টকোণাকার বেদির ওপর প্রতিষ্ঠিত। সৌধের ভেতরে সমাধির কোনো চিহ্ন পাওয়া যায় না। সমাধিসৌধটি বর্তমানে জীর্ণ অবস্থায় রয়েছে। ভারতীয় পুরাতত্ত্ব সর্বেক্ষণ স্থাপনাটিকে সংস্কারের জন্য সামান্য কিছু উদ্যোগ নিয়েছিল। ভারত প্রবেশদ্বার স্থাপত্য প্রবেশদ্বার ইসলাম প্রবেশদ্বার হনসির শেখপুরা কুঠি দিল্লির হুমায়ুনের সমাধিসৌধ পানিপথের ইব্রাহিম লোধির সমাধিসৌধ পানিপথের বু আলী শাহ কালান্দার কুরুক্ষেত্রের শেখ চিল্লির সমাধিসৌধ নারায়ণগড় আম্বালার শাহ জিয়া উদ্দিন মুহাম্মদের সমাধিসৌধ নুহের শেখ মুসার সমাধিসৌধ সোহনার শাহ নজম আল হকের সমাধিসৌধ আগা খান ঐতিহাসিক নগর কর্মসূচি /Pranpir+Badshah+hisar+wikimapia/@29.1477134,75.6465181,12z/data=!3m1!4b1!4m8!4m7!1m0!1m5!1m1!1s0x3912332cfef70175:0xff5b7f27ab9878fa!2m2!1d75.7165584!2d29.1477316 Google location map of Pranpir Badshah's tomb Pranpir Ancient Gumbad About Hisar /Pranpir+Badshah+hisar+wikimapia/@29.1477134,75.6465181,12z/data=!3m1!4b1!4m8!4m7!1m0!1m5!1m1!1s0x3912332cfef70175:0xff5b7f27ab9878fa!2m2!1d75.7165584!2d29.1477316 Google location map of Pranpir Badshah's tomb 18-image online picture gallery of Pranpir Badshah tomb Hisar taken by American Institute of Indian Studies in 2008 CE Online picture gallery of Indo-Islamic monuments of Haryana taken by American Institute of Indian Studies in 2008 CE Field study and documentation ওয়েব্যাক মেশিনে আর্কাইভকৃত ২ জুন ২০১৬ তারিখে by American Institute of Indian Studies in Jan-Feb 2010.
কল্পনা উইলসন ভট্টাচার্য

কল্পনা উইলসন হলেন একজন লেখক, সাংবাদিক এবং লন্ডনের একজন কমিউনিস্ট নেত্রী। তিনি দক্ষিণ এশীয় সলিডারিটি গ্রুপ রাজনৈতিক দলটির অন্যতম নেত্রী। কল্পনা উইলসন ভট্টাচার্য ভারতের কমিউনিস্ট পার্টি (মার্কসবাদী-লেনিনবাদী) লিবারেশন দলের চতুর্থ ও বর্তমান সর্বভারতীয় সাধারণ সম্পাদক দীপঙ্কর ভট্টাচার্য-এর দাম্পত্য সঙ্গী। দীপঙ্কর ভট্টাচার্য ও কল্পনা উইলসনের একমাত্র সন্তান হলেন অনন্যা উইলসন ভট্টাচার্য। "Kalpana Wilson | the Guardian"। TheGuardian.com। উদ্ধৃতি টেমপ্লেট ইংরেজি প্যারামিটার ব্যবহার করেছে (link) "Dipankar Bhattacharya: মেয়ে কী করবে ওর স্বাধীনতা, কিন্তু 'ভক্‌ত' হয়ে গেলে দুঃখ পেতাম"। উদ্ধৃতি টেমপ্লেট ইংরেজি প্যারামিটার ব্যবহার করেছে (link) "Home"। উদ্ধৃতি টেমপ্লেট ইংরেজি প্যারামিটার ব্যবহার করেছে (link) "Kalpana Wilson Archives"। উদ্ধৃতি টেমপ্লেট ইংরেজি প্যারামিটার ব্যবহার করেছে (link)
নারায়ণগড়

নারায়ণগড় দ্বারা বোঝাতে পারে: নারায়ণগড়, পশ্চিমবঙ্গ নারায়ণগড় বিধানসভা কেন্দ্র নারায়ণগড় রেলওয়ে স্টেশন নারায়ণগড়, মধ্যপ্রদেশ নারায়ণগড়, হরিয়ানা এটি একটি দ্ব্যর্থতা নিরসনকারী পাতা। এই পাতার শিরোনামের সাথে মিল আছে, এরকম একাধিক নিবন্ধের তালিকা এখানে দেয়া হয়েছে। আপনি যদি একটি অভ্যন্তরীণ সংযোগে (লিংকে) ক্লিক করে এখানে এসে থাকেন, তাহলে আপনি চাইলে সেই সংযোগটি পরিবর্তন করে উদ্দিষ্ট নিবন্ধে সরাসরি নির্দেশ করতে পারেন।
সুলতান উদ্দিন ভূঞা

সুলতান উদ্দিন ভূঞা একজন বাংলাদেশী কৃষিতত্ত্ববিদ ও শিক্ষাবিদ। তিনি বাংলাদেশ কৃষি বিশ্ববিদ্যালয়ের কৃষিতত্ত্ব বিভাগের অবসরপ্রাপ্ত অধ্যাপক এবং কিশোরগঞ্জে অবস্থিত বেসরকারি বিশ্ববিদ্যালয়, ঈশা খাঁ ইন্টারন্যাশনাল ইউনিভার্সিটির সাবেক উপাচার্য। ২০২১ সালে তিনি ইউজিসি অধ্যাপক নিযুক্ত হন। তিনি বাংলাদেশ কৃষি বিশ্ববিদ্যালয় থেকে কৃষিতে স্নাতক (সম্মান) এবং একই বিশ্ববিদ্যালয় থেকে কৃষিতত্ত্বে স্নাতকোত্তর ডিগ্রি লাভ করেন। তিনি পিএইচডি ডিগ্রি অর্জন করেছেন। সুলতান উদ্দিন ভূঞা দীর্ঘকাল বাংলাদেশ কৃষি বিশ্ববিদ্যালয়ের (বাকৃবি) কৃষিতত্ত্ব বিভাগে অধ্যাপনা করেছেন। ২০১৬ সালে তিনি অবসর লাভ করেন। কর্মজীবনে অধ্যাপনার পাশাপাশি তিনি বাকৃবি’র প্রভোস্ট, ছাত্র বিষয়ক উপদেষ্টা ও বিভাগীয় প্রধান ছিলেন। তিনি খুলনা বিশ্ববিদ্যালয়ের সিন্ডিকেট সদস্য, বাংলাদেশ কৃষি বিশ্ববিদ্যালয়, পটুয়াখালী বিজ্ঞান ও প্রযুক্তি বিশ্ববিদ্যালয় এবং সিলেট কৃষি বিশ্ববিদ্যালয়ের একাডেমিক কাউন্সিলের সদস্য, বাংলাদেশ সরকারি কর্ম কমিশনের সদস্য, জাতীয় ও আন্তর্জাতিক একাধিক সংস্থার পরামর্শকসহ বিভিন্ন গুরুত্বপূর্ণ দায়িত্ব পালন করেন। সুলতান উদ্দিন ভূঞা ২০১৭ সালের ২ মার্চ থেকে ২০২১ সালের ১ মার্চ পর্যন্ত কিশোরগঞ্জে অবস্থিত বেসরকারি বিশ্ববিদ্যালয়, ঈশা খাঁ ইন্টারন্যাশনাল ইউনিভার্সিটির উপাচার্য হিসেবে দায়িত্ব পালন করেন। ২০২১ সালে তিনি বাংলাদেশ বিশ্ববিদ্যালয় মঞ্জুরী কমিশন কর্তৃক ইউজিসি অধ্যাপক নিযুক্ত হন। কৃষি বিজ্ঞানের উপর বেশ কয়েকটি বই রচনার পাশাপাশি তিনি দেড়শতাধিক বৈজ্ঞানিক নিবন্ধ প্রকাশ করেছেন। সুলতান উদ্দিন ভূঞা বিভিন্ন পেশাজীবী সংগঠনের সদস্য। "কিশোরগঞ্জে ঈশা খাঁ বিশ্ববিদ্যালয়ের ভিসি'র বিদায় সংবর্ধনা"। মানবজমিন। ৬ মার্চ ২০২২। সংগ্রহের তারিখ ৯ এপ্রিল ২০২২।  "ইউজিসি প্রফেসর হলেন ৩ অধ্যাপক"। বাংলানিউজটোয়েন্টিফোর.কম। ২৫ নভেম্বর ২০২১। সংগ্রহের তারিখ ৯ এপ্রিল ২০২২।  "ঈশা খাঁ ইন্টারন্যাশনাল ইউনিভার্সিটি বাংলাদেশের উপাচার্য" (পিডিএফ)। ঈশা খাঁ ইন্টারন্যাশনাল ইউনিভার্সিটি (ইংরেজি ভাষায়)। সংগ্রহের তারিখ ৯ এপ্রিল ২০২২।  "ঈশা খাঁ বিশ্ববিদ্যালয়ের উপাচার্যের বিদায় সংবর্ধনা"। কিশোরগঞ্জ নিউজ। ৫ মার্চ ২০২২। সংগ্রহের তারিখ ৯ এপ্রিল ২০২২।  "'ইউজিসি প্রফেসর' হলেন তিন অধ্যাপক"। প্রথম আলো। ২৫ নভেম্বর ২০২১। সংগ্রহের তারিখ ৯ এপ্রিল ২০২২।
প্রিয় ব্রত পাল

প্রিয় ব্রত পাল (জন্ম: ২ জুন ১৯৫৫) একজন বাংলাদেশী শিক্ষাবিদ। তিনি জগন্নাথ বিশ্ববিদ্যালয়ের অর্থনীতি বিভাগের অবসরপ্রাপ্ত অধ্যাপক এবং কিশোরগঞ্জে অবস্থিত বেসরকারি বিশ্ববিদ্যালয়, ঈশা খাঁ ইন্টারন্যাশনাল ইউনিভার্সিটি, বাংলাদেশের উপাচার্য। তিনি ১৯৫৫ সালের ২ জুন কক্সবাজারের মহেশখালী উপজেলায় জন্মগ্রহণ করেন। প্রিয় ব্রত পাল চট্টগ্রাম বিশ্ববিদ্যালয় থেকে সমাজবিজ্ঞানে স্নাতক ডিগ্রি লাভ করেন। তিনি পিপলস ফ্রেন্ডশিপ ইউনিভার্সিটি অব রাশিয়া থেকে অর্থনীতিতে স্নাতক ও স্নাতকোত্তর ডিগ্রি লাভ করেন। তিনি জওহরলাল নেহরু বিশ্ববিদ্যালয়ে অর্থনীতিতে পোস্ট ডক্টরাল গবেষণা সম্পন্ন করেন। প্রিয় ব্রত পাল রাজশাহী বিশ্ববিদ্যালয়ের হিসাববিজ্ঞান ও তথ্য ব্যবস্থা ব্যবস্থাপনা বিভাগে দীর্ঘকাল অর্থনীতির অধ্যাপক হিসেবে দায়িত্ব পালন করেছেন। এরপর কিছুদিন আমেরিকান ইন্টারন্যাশনাল ইউনিভার্সিটি-বাংলাদেশে অধ্যাপনা করার পর ২০১০ সালে তিনি জগন্নাথ বিশ্ববিদ্যালয়ের অর্থনীতি বিভাগে অধ্যাপক হিসেবে যোগদান করেন এবং এরই ধারাবাহিকতায় তিনি অধ্যাপক পদ থেকে অবসর লাভ করেন। অধ্যাপনার পাশাপশি তিনি জগন্নাথ বিশ্ববিদ্যালয়ের সামাজিক বিজ্ঞান অনুষদের ডিন, বিভাগীয় সভাপতি, জগন্নাথ বিশ্ববিদ্যালয় শিক্ষক সমিতির সভাপতিসহ বিভিন্ন গুরুত্বপূর্ণ দায়িত্ব পালন করেন। প্রিয় ব্রত পাল ২০২২ সালের ২৩ মার্চ কিশোরগঞ্জে অবস্থিত বেসরকারি বিশ্ববিদ্যালয়, ঈশা খাঁ ইন্টারন্যাশনাল ইউনিভার্সিটি, বাংলাদেশের উপাচার্য হিসেবে নিয়োগ লাভ করেন এবং ৪ এপ্রিল আনুষ্ঠানিকভাবে বিশ্ববিদ্যালয়টির উপাচার্যের দায়িত্বভার গ্রহণ করেন। বিভিন্ন জার্নালে তার উল্লেখযোগ্য সংখ্যক গবেষণাপত্র প্রকাশিত হয়েছে। প্রিয় ব্রত পাল বাংলাদেশ অর্থনীতি সমিতি, বাংলাদেশ এশিয়াটিক সোসাইটি, বাংলা একাডেমিসহ বিভিন্ন পেশাজীবী সংগঠনের সদস্য। "প্রজ্ঞাপন" (পিডিএফ)। শিক্ষা মন্ত্রণালয়। সংগ্রহের তারিখ ৯ এপ্রিল ২০২২।  "অধ্যাপক ড. প্রিয় ব্রত পালের জীবনবৃত্তান্ত" (পিডিএফ)। বিইউপি (ইংরেজি ভাষায়)। ২৮ সেপ্টেম্বর ২০২০ তারিখে মূল (পিডিএফ) থেকে আর্কাইভ করা। সংগ্রহের তারিখ ৯ এপ্রিল ২০২২।  "জবি শিক্ষক সমিতির নতুন সভাপতি প্রিয়ব্রত পাল সম্পাদক আবদুল বাকী"। দৈনিক জনকণ্ঠ। ১৩ ডিসেম্বর ২০১৬। সংগ্রহের তারিখ ৯ এপ্রিল ২০২২।  "কিশোরগঞ্জে ঈশা খাঁ বিশ্ববিদ্যালয়ের নতুন উপাচার্যের দায়িত্ব গ্রহণ"। নিউজ ভিশন ২৪। ৪ এপ্রিল ২০২২। ১০ এপ্রিল ২০২২ তারিখে মূল থেকে আর্কাইভ করা। সংগ্রহের তারিখ ৯ এপ্রিল ২০২২।
বোরিয়া মজুমদার

বোরিয়া মজুমদার একজন ভারতীয় বাঙালি ক্রীড়া সাংবাদিক, শিক্ষায়তনিক সভ্য ও লেখক। মজুমদার ১৯৭৬ সালের ৮ মার্চ কলকাতায় জন্মগ্রহণ করেন। তিনি কলকাতার দ্য ফ্রাঙ্ক অ্যান্থনি পাবলিক স্কুল থেকে স্কুলের পড়াশোনা শেষ করেন। তিনি তার বিএ ডিগ্রি অর্জন করেছেন, ১৯৯৭ সালে কলকাতা বিশ্ববিদ্যালয় ও প্রেসিডেন্সি কলেজ থেকে ইতিহাস বিষয়ে। ১৯৯৯ সালে একই বিশ্ববিদ্যালয় থেকে আধুনিক ইতিহাসে এমএ করেন। তিনি ১৯৯৯-২০০০ সালে রোডস স্কলারে ভূষিত হন এবং অক্টোবর, ২০০০-এ ভারতীয় ক্রিকেটের সামাজিক ইতিহাসের উপর ডিফিল(DPhil) করার জন্য অক্সফোর্ড বিশ্ববিদ্যালয়ের সেন্ট জন'স কলেজে যান। তিনি মার্চ ২০০৪ সালে তার ডক্টরেট সম্পন্ন করেন এবং থিসিসটি পরবর্তীকালে অক্সফোর্ড মনোগ্রাফ সিরিজে প্রকাশের জন্য মনোনীত হয়। এটি পেঙ্গুইন-ভাইকিং কোম্পানি দ্বারা ভারতে প্রকাশিত হয়, যার শিরোনাম ছিল টুয়েন্টি টু ইয়ার্ডস টু ফ্রিডম:এ সোশ্যাল হিস্ট্রি অব ইন্ডিয়ান ক্রিকেট (ডিসেম্বর, ২০০৪)। প্রথম বই প্রকাশের পর তিনি জনপ্রিয় ভারতীয় ক্রিকেটার শচীন তেন্ডুলকরের সাথে সহ-লেখকরূপে শচীনের আত্মজীবনী প্লেয়িং ইট মাই ওয়ে লেখেন। ২০১৮ সালে তার দ্বিতীয় পুস্তক ইলেভেন গডস অ্যান্ড এ বিলিয়ন ইন্ডিয়ান্স:দ্য অন অ্যান্ড অফ দ্য ফিল্ড স্টোরি অব ক্রিকেট ইন ইন্ডিয়া অ্যান্ড বেয়ন্ড প্রকাশিত হয়। এটি সাইমন ও স্কুস্টার দ্বারা প্রকাশিত হয়েছিল। ২০১৯ সালে তিনি সেন্ট্রাল ল্যাঙ্কাশায়ার বিশ্ববিদ্যালয়ের স্কুল অব স্পোর্টস অ্যান্ড ওয়েলবিং-এ সিনিয়র রিসার্চ ফেলো হিসেবে যোগ দেন। এর আগে তিনি মেলবোর্ন শহরের লা ত্রোব বিশ্ববিদ্যালয়ে ও চিকাগো বিশ্ববিদ্যালয়ে ভিজিটিং লেকচারার ছিলেন। বোরিয়া মজুমদার শর্মিষ্ঠা গুপ্তের সঙ্গে বিবাহবন্ধনে আবদ্ধ। বোরিয়া মজুমদার একাধিক কর্পোরেটের সমর্থন নিয়ে তার উদ্ভাবনী ক্রীড়া উদ্যোগ রেভস্পোর্টস (RevSportz) চালু করেছেন। "Professor Boria Majumdar | Staff Profile |University of Central Lancashire"। UCLan - University of Central Lancashire (ইংরেজি ভাষায়)। সংগ্রহের তারিখ ২০১৯-০১-১১। উদ্ধৃতি টেমপ্লেট ইংরেজি প্যারামিটার ব্যবহার করেছে (link) "Majumdar Boria : World Who's Who"। www.worldwhoswho.com। ২০১৯-০১-১২ তারিখে মূল থেকে আর্কাইভ করা। সংগ্রহের তারিখ ২০১৯-০১-১১। উদ্ধৃতি টেমপ্লেট ইংরেজি প্যারামিটার ব্যবহার করেছে (link) Majumdar, Boria; Tendulkar, Sachin (৬ নভেম্বর ২০১৪)। Playing It My Way: My Autobiography। Hodder & Stoughton। আইএসবিএন 978-1473605206। উদ্ধৃতি টেমপ্লেট ইংরেজি প্যারামিটার ব্যবহার করেছে (link) Sen, Sudeep (২০১৮-০৫-২৫)। "Review: Eleven Gods and a Billion Indians by Boria Majumdar"। Hindustan Times (ইংরেজি ভাষায়)। সংগ্রহের তারিখ ২০১৯-০১-১১। উদ্ধৃতি টেমপ্লেট ইংরেজি প্যারামিটার ব্যবহার করেছে (link) "For me Sports is mainstream: Boria Majumdar"। Connected to India (ইংরেজি ভাষায়)। ২০২১-১২-০৬। সংগ্রহের তারিখ ২০২১-১২-০৬। উদ্ধৃতি টেমপ্লেট ইংরেজি প্যারামিটার ব্যবহার করেছে (link) প্রাতিষ্ঠানিক ওয়েবসাইট
ইনগ্রিড অলিভার

ইনগ্রিড অলিভার (জন্ম ২৫ ফেব্রুয়ারি ১৯৭৭) একজন ব্রিটিশ অভিনেত্রী এবং কৌতুকাভিনেত্রী, এবং ওয়াটসন অ্যান্ড অলিভারের দ্বৈত চরিত্রের একজন। তিনি পেট্রোনেলা ওসগুড চরিত্রে অভিনয়ের জন্য পরিচিত, যা বিবিসি টেলিভিশন ধারাবাহিক ডক্টর হু -এর একটি সহায়ক চরিত্র। অলিভার এবং তার হাস্যরসের সঙ্গী লরনা ওয়াটসনের সাথে কিংস্টন আপন টেমসের টিফিন গার্লস স্কুলে দেখা হয়েছিল। ২০০৫ সালের সেপ্টেম্বরে, ওয়াটসন এবং অলিভার লন্ডনের ক্যানাল ক্যাফে থিয়েটারে একসঙ্গে তাদের প্রথম অনুষ্ঠান প্রদর্শন করেন। তারপর তারা ২০০৬ এবং ২০০৭ সালে উভয়ে মিলে এডিনবার্গ ফেস্টিভাল ফ্রিংজে টিকিট বিক্রি করে অনুষ্ঠান করেছেন। Lee, Veronica (১৯ ফেব্রুয়ারি ২০১২)। "Watson & Oliver: It's hi from me... and hi from her"। The Independent।  "Watson and Oliver", Edinburgh Guide Review, ২০০৭ উদ্ধৃতি টেমপ্লেট ইংরেজি প্যারামিটার ব্যবহার করেছে (link) . টুইটারে ইনগ্রিড অলিভার ইন্টারনেট মুভি ডেটাবেজে ইনগ্রিড অলিভার  (ইংরেজি)
ওয়াহিদ ইনস্টিটিউট

ওয়াহিদ ইনস্টিটিউট ইন্দোনেশিয়ার রাজধানী জাকার্তায় অবস্থিত একটি ইসলাম গবেষনা কেন্দ্র। এটি ২০০৪ সালে ইন্দোনেশিয়ার সাবেক রাষ্ট্রপতি আবদুর রহমান ওয়াহিদ কতৃর্ক প্রতিষ্ঠিত হয়েছিল এবং বর্তমানে এটি তারই কন্যা ইয়েনি জান্নুবা ওয়াহিদের নেতৃত্বে পরিচালিত হচ্ছে। এটি "ইন্দোনেশিয়ার পাশাপাশি ইসলামিক সমাজ উন্নয়ন, সমাজের নিম্ন শ্রেণীর কল্যাণ, গণতন্ত্র ও মৌলিক ন্যায়বিচার গড়ে তোলা এবং সারা বিশ্বে শান্তি ও অহিংসা বিস্তৃত করার জন্য নিবেদিত প্রতিষ্ঠান।" ইনস্টিটিউটটি ২০০৪ সালের ৭ সেপ্টেম্বর জাকার্তার ফোর সিজন হোটেলে প্রতিষ্ঠিত হয়েছিল। ইয়েনি জান্নুবা ওয়াহিদকে ইনস্টিটিউটের প্রতিষ্ঠাকালীন পরিচালক হিসেবে নিয়োগ দেওয়া হয়। তিনি পরে বলেছিলেন যে ইনস্টিটিউটটি প্রতিষ্ঠিত হয়েছিল কারণ আমাদের "বর্তমান বিশ্ব পরিস্থিতি যা সহিংসতায় আচ্ছন্ন এবং সন্ত্রাসবাদের হুমকি, যে কারণেই হোক না কেন, আমাদের আন্তঃধর্মীয়, জাতি এবং জাতিগত সংলাপে সহযোগিতামূলক পদক্ষেপ নিতে বাধ্য করেছে।" ২০০৭ সালের ১২ জুন ইন্দোনেশিয়ার জিম্বারানে ওয়াহিদ ইনস্টিটিউটের নেতৃত্বে বালি গণহত্যা সম্মেলন অনুষ্ঠিত হয়েছিল। সম্মেলনের লক্ষ্য ছিল ধর্মীয় সহনশীলতা প্রচার করা এবং গণহত্যার বাস্তবতা নিশ্চিত করা। এই সম্মেলনে রব্বি, মুসলিম নেতা, শিক্ষক এবং ছাত্ররা উপস্থিত ছিলেন। এই সম্মেলনটি ইন্দোনেশিয়ার সাবেক রাষ্ট্রপতি আবদুর রহমান ওয়াহিদের আহ্বানে অনুষ্ঠিত হয়েছিল। ওয়াহিদ ইনস্টিটিউট, লস অ্যাঞ্জেলেসের সাইমন উইসেনথাল সেন্টার এবং লিবফোরল ফাউন্ডেশন যৌথভাবে সম্মেলনটি স্পনসর করেছিল। ওই সম্মেলনে প্রেসিডেন্ট ওয়াহিদ বলেছিলন যে, যদিও ইরানের প্রেসিডেন্ট মাহমুদ আহমাদিনেজাদ তার একজন ভালো বন্ধু, তবে গণহত্যা সম্পর্কে মাহমুদের মতামত ভুল এবং এটি সত্যিই ঘটেছিল। ইনস্টিটিউটটি ইন্দোনেশিয়ায় ধর্মীয় স্বাধীনতার প্রচারে প্রতিশ্রুতিবদ্ধ। এই প্রতিষ্ঠানের কর্তৃপক্ষ বাৎসরিক ভিত্তিতে ধর্মীয় অসহিষ্ণুতার মামলা নথিভুক্ত করে। বিশেষ করে বিগত বছরগুলিতে এটি আহ্‌মদীয়া সম্প্রদায়ের উপর ভীতি প্রদর্শন ও সহিংসতার বিষয়ে উদ্বেগ প্রকাশ করে আসছে। ২০১২ সালে ইনস্টিটিউট রাষ্ট্রপতি সুসিলো বামবাং ইয়ুধনোকে সহিংসতার বিরুদ্ধে পদক্ষেপ না নেওয়ার জন্য দোষারোপ করে। এই বিষয়ে প্রতিষ্ঠানটির বক্তব্য হল: "আহ্‌মদীয়া সম্প্রদায়ের বিরুদ্ধে সহিংসতা প্রায় প্রতিদিনের ঘটনা, তবুও রাষ্ট্রপতি এটি মোকাবেলার জন্য কিছুই করেন না"। "About The WAHID Institute"। সংগ্রহের তারিখ ২০১৪-১২-২৮।  "The Wahid Institute"। The Pluralism Project at Harvard। ২০০৬। ২০১৪-০১-৩০ তারিখে মূল থেকে আর্কাইভ করা। সংগ্রহের তারিখ ২০১৪-১২-২৮।  Robin McDowell, "Jewish Holocaust survivor appeals for tolerance at conference in Muslim Indonesia" ওয়েব্যাক মেশিনে আর্কাইভকৃত ৩০ আগস্ট ২০১২ তারিখে,The San Diego Union-Tribune (Associated Press), June 12, 2007. "Intimidation of Ahmadis escalates in West Java"। Jakarta Post। ২০১৪-০৪-২৫। সংগ্রহের তারিখ ২০১৪-১২-২৮।  Balowski, James (এপ্রিল ২০১১)। "Indonesian government blamed for religious violence"। Direct Action। ৮ মার্চ ২০১৯ তারিখে মূল থেকে আর্কাইভ করা। সংগ্রহের তারিখ ৯ এপ্রিল ২০২২।  দাপ্তরিক ওয়েবসাইট
তপন শর্মা

তপন শর্মা একজন ভারতীয় ক্রিকেট আম্পায়ার। তিনি বহু রনজি ট্রফির ম্যাচ পরিচালনা করেছেন। তিনি আইপিএলে প্রথমবারের জন্য চেন্নাই সুপার কিংস বনাম কলকাতা নাইট রাইডার্স ম্যাচে ২০২১-এ অন-ফিল্ড আম্পায়ারের দায়িত্ব পালন করেন। "Tapan Sharma"। ESPN Cricinfo। সংগ্রহের তারিখ ২১ অক্টোবর ২০১৫। উদ্ধৃতি টেমপ্লেট ইংরেজি প্যারামিটার ব্যবহার করেছে (link) "Ranji Trophy, Group C: Andhra v Himachal Pradesh at Bhubaneswar, Oct 6-9, 2016"। ESPN Cricinfo। সংগ্রহের তারিখ ২১ অক্টোবর ২০১৬। উদ্ধৃতি টেমপ্লেট ইংরেজি প্যারামিটার ব্যবহার করেছে (link) "KKR vs Super Kings 38th Match 2021 - Score Report"। ESPNcricinfo (ইংরেজি ভাষায়)। সংগ্রহের তারিখ ২৬ সেপ্টেম্বর ২০২১। উদ্ধৃতি টেমপ্লেট ইংরেজি প্যারামিটার ব্যবহার করেছে (link) ইএসপিএনক্রিকইনফোতে তপন শর্মা (ইংরেজি)
হিজাবভীতি

হিজাবভীতি হল হিজাব পরিধানকারী মুসলিম মহিলাদের প্রতি এক ধরনের ধর্মীয় ও সাংস্কৃতিক বৈষম্য। বৈষম্য প্রকাশ পেয়েছে জনসম্মুখে, কর্মক্ষেত্রে এবং শিক্ষার ক্ষেত্রে। হিজাবভীতি হল একটি শব্দ যা হিজাব, চাদর, নেকাব এবং বোরকা সহ ইসলামিক পর্দা পরা মহিলাদের প্রতি বৈষম্যকে নির্দেশ করে। এটি একটি লিঙ্গ-নির্দিষ্ট ধরনের ইসলামভীতি হিসেবে বিবেচিত হয়, বা কেবল "হিজাবের প্রতি শত্রুতা"। এই শব্দটি শিক্ষায়তনিক চেনাশোনার মধ্যে নারীবিদ্বেষ সংস্কৃতি দ্বারা নিপীড়নের শিকার হিসাবে মুসলিম মহিলাদের ঔপনিবেশিক প্রতিনিধিত্বের ভিত্তিতে বক্তৃতায় প্রয়োগ করা হয়। Hamzeh, Manal (২০১২)। Pedagogies of Deveiling: Muslim Girls and the Hijab Discourse। IAP। আইএসবিএন 9781617357244। সংগ্রহের তারিখ ৪ সেপ্টেম্বর ২০১৮।  Manal, Hamzaeh (১ জুলাই ২০১৭)। "FIFA's double hijabophobia: A colonialist and Islamist alliance racializing Muslim women soccer players": 11–16। আইএসএসএন 0277-5395। ডিওআই:10.1016/j.wsif.2017.06.003।  MOHAMED-SALIH, Veronica। "Stereotypes regarding Muslim men and Muslim women on the Romanian Internet: a qualitative comparative analysis for 2004-2009 and 2010-2015" (পিডিএফ)। ২২ এপ্রিল ২০১৮ তারিখে মূল (পিডিএফ) থেকে আর্কাইভ করা। সংগ্রহের তারিখ ৪ সেপ্টেম্বর ২০১৮।  Shebaya, Halim (১৫ মার্চ ২০১৭)। "The European Court Has Normalized Hijabophobia"। Huffington Post। সংগ্রহের তারিখ ৪ সেপ্টেম্বর ২০১৮।